Versmaraton a Költők parkjában

Április 15-én, a magyar költészet napja alkalmából az újbudai Költők Parkja megtelt költészettel. Ekkor koszorúzták meg ünnepi keretek között az ott található, Őrmezőn élt költők portréját megformáló domborműveket, majd kezdetét vette a XVI. Újbudai Versmaraton.

Ünnepi köszöntő beszédében dr. László Imre polgármester így fogalmazott: „Újbuda irodalmi öröksége nem egy lezárt fejezet a történelemkönyvben. Ez egy élő lélegző szövet, amelyet egyszerre táplálnak a legendás Karinthy család tagjainak mély gondolatai, vagy éppenséggel olyan kortárs újbudai menők, mint Babarczy Eszter és mások, akik ma is itt élnek közöttünk és formálják jelenünk irodalmát.”

Az emlékezés koszorúit a városvezető Bács Márton alpolgármesterrel és Junghausz Rajmund önkormányzati képviselővel helyezte el a dobmorművekre.

Ezt után kezdődött a szabadtéri színpadon a XVI. Újbudai Versmaraton óvodások, iskolások és magánemberek részvételével.