Galériák éjszakája

Ötféle galériasétával, pódiumbeszélgetésekkel, workshopokkal és zenei produkciókkal színesítve zajlott idén a Galériák Éjszakája. A Bartók Béla Boulevard galériásai tavaly úgy gondolták, nemcsak a mainstream kultúra érdemelhet figyelmet, itt az ideje a kiállítótereket eddig elkerülő közönséggel is megismertetni a galériák izgalmas világát.

Szombaton a látogatók 16 hangulatos galéria-kávézó kiállításait barangolhatták végig, személyesen találkozhattak festőkkel, szobrászokkal, jelmeztervezőkkel, vagy éppen olyan zenészekkel, mint az Irie Maffiás Sena. A kiállításokon a műalkotások befogadása és megértése érdekében rövid, de annál érdekesebb tárlatvezetéseket tartottak, kérdezni lehetett a művésztől, sőt a látogatók megpróbálhatták leutánozni a kiállított műtárgyakat.